Jakob Ingebrigtsen

**Jakob Ingebrigtsen** (s. 19. syyskuuta 2000) on norjalainen keskimatkojen juoksija ja kestävyysjuoksija. Hän on kaksinkertainen olympia- ja MM-voittaja, kuusinkertainen ulkoratojen ja seitsenkertainen sisäratojen Euroopan-mestari sekä maailman- ja euroopanennätysten haltija. 

## Ura
Ingebrigtsen sijoittui Bydgoszczin alle 20-vuotiaiden MM-kilpailuissa 2016 yhdeksänneksi 1&nbsp;500&nbsp;metrin juoksussa. Hän voitti samana vuonna maastojuoksun junioreiden Euroopan-mestaruuden. Hän voitti Grosseton alle 20-vuotiaiden EM-kilpailuissa 2017 kultaa 5&nbsp;000&nbsp;metrillä ajalla 14.41,67 ja 3&nbsp;000&nbsp;metrin estejuoksussa ajalla 8.50,00. Lisäksi hän oli 1&nbsp;500&nbsp;metrillä kahdeksas. Lontoon MM-kilpailuissa hän karsiutui estejuoksun alkuerissä. Kauden päätteeksi hän voitti jälleen maastojuoksun junioreiden Euroopan-mestaruuden.

Ingebrigtsen paransi helmikuussa 2018 junioreiden sisäratojen Euroopan ennätyksiä kolmesti: 1&nbsp;500&nbsp;metrillä hän juoksi 3. helmikuuta Bærumissa ajan 3.42,75 ja 10. helmikuuta Gentissä 3.40,96 sekä 3&nbsp;000&nbsp;metrillä ajan 7.56,74 Bærumissa 4. helmikuuta. Toukokuussa hän juoksi Eugenessa mailin ulkoratojen junioreiden Euroopan ennätyksen 3.52,28.

Ingebrigtsen saavutti Tampereen alle 20-vuotiaiden MM-kilpailuissa 2018 hopeaa 1&nbsp;500&nbsp;metrillä ajalla 3.41,89 ja pronssia 5&nbsp;000&nbsp;metrillä junioreiden Euroopan ennätys -ajalla 13.20,78. Hän juoksi 1&nbsp;500&nbsp;metrin juonioreiden Euroopan ennätyksen 3.31,18 Monacossa 20. heinäkuuta 2018.

Ingebrigtsen voitti Berliinin EM-kilpailuissa 2018 kultaa 1&nbsp;500&nbsp;metrillä ajalla 3.38,10. Hänestä tuli 17-vuotiaana nuorin juoksulajin Euroopan-mestari. Seuraavana päivänä hän voitti 5&nbsp;000&nbsp;metrin Euroopan-mestaruuden junioreiden Euroopan ennätyksellä 13.17,06. Hänestä tuli ensimmäinen juoksija, joka on voittanut samoissa kisoissa 1&nbsp;500 ja 5&nbsp;000&nbsp;metrin Euroopan-mestaruudet. Ostravan maanosien cupissa hän sijoittui 1&nbsp;500&nbsp;metrillä kolmanneksi. Kauden päätteeksi hän voitti maastojuoksun junioreiden Euroopan-mestaruuden sekä henkilökohtaisessa kilpailussa että joukkuekilpailussa.

Ingebrigtsen juoksi helmikuussa 2019 kahdesti sisäratojen junioreiden maailmanennätyksen 1&nbsp;500&nbsp;metrillä: 10. helmikuuta hän juoksi Bærumissa ajan 3.36,21 ja 20. helmikuuta Düsseldorfissa 3.36,02. Hän voitti Glasgow'ssa 2019 sisäratojen Euroopan-mestaruuden 3&nbsp;000&nbsp;metrilä ajalla 7.56,15. Alkuerissä hän oli juossut junioreiden Euroopan ennätyksen 7.51,20. 1&nbsp;500&nbsp;metrillä hän sai hopeaa ajalla 3.43,23. Maastojuoksun MM-kilpailuissa hän sijoittui alle 20-vuotiaiden sarjassa 12:nneksi. Hän juoksi kesällä 2019 junioreiden Euroopan ennätyksen maililla 3.51,30 Stanfordissa, 1&nbsp;500&nbsp;metrillä 3.30,16 Lausannessa (myös alle 23-vuotiaiden Euroopan ennätys) ja 5&nbsp;000&nbsp;metrillä 13.02,03 Lontoossa.

Dohan MM-kilpailuissa 2019 Ingebritsen oli 1&nbsp;500&nbsp;metrillä neljäs ajalla 3.31,70 ja 5&nbsp;000&nbsp;metrillä viides ajalla 13.02,93. Hän voitti samana syksynä maastojuoksun alle 20-vuotiaiden Euroopan-mestaruuden ja sai joukkuekilpailussa hopeaa.

Ingebrigtsen juoksi 2 000 metrin Euroopan ennätyksen 4.50,01 Oslossa kesäkuussa 2020. Saman vuoden elokuussa hän juoksi Monacossa 1&nbsp;500&nbsp;metrin Euroopan ennätyksen 3.28,68. Hän juoksi 1&nbsp;500&nbsp;metrin sisäratojen Euroopan ennätyksen 3.31,80 Liévinissä helmikuussa 2021. Hän voitti Toruńissa 2021 sisäratojen Euroopan-mestaruuden 1&nbsp;500&nbsp;metrillä ajalla 3.37,56 ja 3&nbsp;000&nbsp;metrillä ennätyksellään 7.48,20. Hän juoksi 5&nbsp;000&nbsp;metrin Euroopan ennätyksen 12.48,45 Firenzessä 10. kesäkuuta 2021. Tokion olympialaisissa hän voitti 1&nbsp;500 metrillä kultaa olympia- ja Euroopan ennätyksellä 3.28,32.

Ingebrigtsen voitti maastojuoksun Euroopan-mestaruuden ja sai joukkuekilpailussa pronssia 2021. Hän juoksi sisäratojen 1&nbsp;500&nbsp;metrin maailmanennätyksen 3.30,60 Liévinissä 17. helmikuuta 2022. Hän saavutti samalla matkalla hopeaa Belgradin MM-hallikilpailuissa 2022 sekä saman vuoden Eugenen MM-kilpailuissa. Hän voitti Eugenessa kultaa 5&nbsp;000&nbsp;metrillä ajalla 13.09,24. Münchenin EM-kilpailuissa 2022 hän voitti 5 000 metrin kultaa ajalla 13.21,13 ja 1 500 metrin kultaa ajalla 3.32,76. Hän voitti samana vuonna maastojuoksun Euroopan-mestaruuden. Hän voitti Istanbulin sisäratojen EM-kilpailuissa 2023 kultaa 1&nbsp;500&nbsp;metrillä ajalla 3.33,95 ja 3&nbsp;000&nbsp;metrillä halliennätyksellään 7.40,32.

Ingebrigtsen juoksi kahden mailin maailmanennätyksen 7.54,10 Pariisissa 9. kesäkuuta 2023. Hän paransi Daniel Komenin vuonna 1997 juoksemaa entistä ennätysttä neljä ja puoli sekuntia. Väliaikana hän juoksi 3&nbsp;000&nbsp;metrin Euroopan ennätyksen 7.24,00. Hän paransi 1&nbsp;500&nbsp;metrin Euroopan ennätystä kahdesti kesällä 2023 juostuaan Oslossa kesäkuussa ajan 3.27,95 ja Chorzówissa heinäkuussa 3.27,14.

Budapestin MM-kilpailuissa 2023 hän saavutti hopeaa 1 500 metrillä ajalla 3.29,65 ja voitti 5&nbsp;000&nbsp;metrin maailmanmestaruuden ajalla 13.11,30. Hän juoksi 2&nbsp;000 metrin maailmanennätyksen 4.43,13 Brysselissä 8. syyskuuta 2023. Hän juoksi Eugenessa syyskuun puolivälissä peräkkäisinä päivinä Euroopan ennätykset maililla 3.43,73 ja 3&nbsp;000 metrillä 7.23,63.

Ingebrigtsen voitti Roomassa 2024 Euroopan-mestaruuden 1&nbsp;500&nbsp;metrillä ajalla 3.31,95 ja 5&nbsp;000&nbsp;metrillä 13.20,11. Hän juoksi 1&nbsp;500&nbsp;metrin Euroopan ennätyksen 3.26,73 Monacossa 12. heinäkuuta 2024. Pariisin olympialaisissa hän voitti 5&nbsp;000 metrillä kultaa ajalla 13.13,66 ja oli 1&nbsp;500 metrillä neljäs ajalla 3.28,24. Hän juoksi 3&nbsp;000&nbsp;metrin maailmanennätyksen 7.17,55 Chorzówissa 25. elokuuta 2024. Hän voitti maastojuoksun Euroopan-mestaruuden Antalyassa joulukuussa 2024.

Ingebrigtsen juoksi Liévinin hallikilpailuissa 13. helmikuuta 2025 lyhyiden ratojen mailin maailmanennätyksen 3.45,14, ja saman juoksun väliaikana 1&nbsp;500&nbsp;metrin lyhyiden ratojen maailmanennätyksen 3.29,63. Apeldoornin sisäratojen EM-kilpailuissa 2025 hän juoksi jälleen tuplamestariksi jo kolmannen kerran peräkkäin 1&nbsp;500&nbsp;metrillä ajalla 3.36,56 ja 3&nbsp;000&nbsp;metrillä ajalla 7.48,37. Kaksi viikkoa myöhemmin hän voitti Nanjingin sisäratojen MM-kilpailuissa kultaa 1&nbsp;500&nbsp;metrillä ajalla 3.38,79 ja 3&nbsp;000&nbsp;metrillä ajalla 7.46,09. Hän kärsi kesäkauden aikana akillesjännevaivoista, ja avasi kilpailukautensa vasta syyskuussa Tokion MM-kilpailuissa, joissa sijoittui 5&nbsp;000&nbsp;metrillä kymmenenneksi. 1&nbsp;500&nbsp;metrillä hän karsiutui alkuerissä.

## Muuta
Ingebritseniä valmensi aiemmin hänen isänsä Gjert, mutta heidän välinsä katkesivat kokonaan tammikuussa 2022 ja Jakob esti isänsä akreditoinnin vuoden 2023 MM-kisoihin uhkaamalla jäädä pois koko kisoista jos hänen isänsä tulee myös sinne. 

Ingebritsen nosti marraskuussa 2024 yhdessä veljiensä Filipin ja Henrikin kanssa syytteen isäänsä Gjert Ingebritseniä vastaan pahoinpitelystä.

## Henkilökohtaiset ennätykset
### Ulkoradat

### Sisäradat

**ME** = maailmanennätys, **AR** = Euroopan ennätys, **WJR** = Nuorten maailmanennätys, **AJR** = Nuorten Euroopan ennätys, **NR** = Norjan ennätys, + = väliaika

## Lähteet

## Aiheesta muualla